Irene Simonsen (V), 2005-12-15:
Så bliver jeg nødt til igen at sige: Min egen personlige holdning er helt klar, nemlig at jeg tager afstand fra at slå børn, og at jeg ikke ser det at slå børn som et led i opdragelsen.
Tværtimod er det nok nærmere i afmagt, at forældre gør det.
Flere af dem har indvandrerbaggrund, som fru Irene Simonsen har nævnt tidligere.
En stor del af dem er kommet til Danmark, fordi de er blevet gift med danske mænd.
De får kort sagt tæsk af deres danske mænd.
Skal de også skrive under på, at de ikke må begå vold i ægteskabet, og at de skal overholde ligestillingen, selv om de er født og opvokset i Danmark med de værdier, som jeg og fru Irene Simonsen har nævnt er gode i vores samfund?
Så må jeg gentage igen: Jeg har faktisk været en stor fortaler for og været med til at gennemføre Østrigsmodellen, som i den grad var et ryk i den retning, som hr. Hüseyin Arac efterlyser.
Jeg vil da gerne efter denne debat sætte mig sammen med hr. Hüseyin Arac og gennemgå Østrigsmodellen og fortælle, hvor meget vi egentlig har gjort, og hvor meget vi har rykket på det område her, fordi vi gør rent faktisk her nogle ting, der er væsentlige.
Personligt har jeg jo erfaret, at det ikke fremmer debatten om integration, at der generaliseres, og at udlændinge udråbes til syndebukke.
Det er i hvert fald min holdning.
Jeg kan konstatere, at det er omkostningsfrit, både for Venstre og for det parti, der støtter regeringen, hele tiden at overdrive og trampe på de her mennesker, selv om de mennesker gerne vil integreres, gerne vil arbejde, gerne vil være gode naboer og er gode naboer til oprindelige danskere.
De vil gerne være en del af det danske samfund på lige fod med mig og alle mulige andre.
Mener fru Simonsen, at det vil fremme integrationen, at man hele tiden generaliserer og kommer med en række negative udmeldinger om de nye danskere?
Er det godt for integrationen, eller giver det bagslag for integrationen?
Det ville jeg gerne høre.
fttm032.fm Page 2280 Wednesday, March 8, 2006 1:51 PM
Jeg siger mange tak til hr. Hüseyin Arac for spørgsmålet, for nu får jeg faktisk anledning til at sige noget, jeg har ventet på et stykke tid.
Se, jeg kan sige som hovedordfører, at hver eneste gang jeg indgår i en debat på udlændingeområdet, så er det væsentligt for mig at sige, og jeg får det som regel også altid sagt, men det sker, at pressen somme tider klipper det fra, at vi har en stor gruppe udlændinge, der er en ressource for Danmark. Jeg har også her fra talerstolen i dag sagt, at integrationen er tovejs, og at vi, der er født og opvokset gennem flere generationer her i landet, har en forpligtelse til også at deltage aktivt i integrationen.
Så er det jo sådan, at med det udgangspunkt fremlægger regeringen af Venstre og De Konservative sin politik på området, og så er det jo godt, at det sikres, at vi kan få et flertal, uanset hvilket parti der støtter, når der er andre partier, der vakler gang på gang og ikke kan finde ud af, hvilket ben de vil stå på af de to ben, de siger de går på.
Altså, jeg skal på det dybeste beklage, at mine pædagogiske evner ikke slår til, så fru Anne Baastrup forstår, hvad jeg siger.
Jeg har prøvet så mange gange, så jeg tror simpelt hen ikke, at jeg vil gøre meget mere ud af min pædagogik end at sige, at så er det der, vi er.
Jeg tror, at der skal være en misforståelse, fordi vi er politisk uenige.
Hvis man er psykisk syg og har en fuldtidssygemelding, så er man sygemeldt, og hvis det er af længere varighed, så man ikke lige umiddelbart står klar til at tage et arbejde, vil man jo i en dialog med sin sagsbehandler komme i det, der hedder match 5.